་པ་གསུམ་བྱུང་། གཉིས་པ་ལ། དངོས་དང་། འཁྲུལ་བ་སྤངས་
པ་གཉིས། དང་པོ་ནི། གཞན་ལས་སོགས་ཤོ་ལོ་ཀ་གཅིག་བྱུང་། གཉིས་པ་
ནི། སྔ་ཕྱི་སོགས་རྐང་པ་གསུམ་བྱུང༌། གསུམ་པ་ནི། བདག་གཞན་སོགས་
སོ། །བཞི་པ་ནི། རྒྱུ་མེད་སོགས་རྐང་པ་གཉིས་སོ། །གཉིས་པ་མཐའ་བཞི་
དང་ཡོད་མེད་སྐྱེ་འགོག་ཅིག་ཆར་བཤད་པ་ནི། གཞན་ལས་སོགས་རྐང་པ་
གསུམ་མོ། །གསུམ་པ་མུ་བཞི་དེ་ལ་དངོས་དང་འཁྲུལ་སྤོང་གཉིས། དང་པོ་
ནི། དངོས་པོ་སོགས་རྐང་པ་གསུམ་མོ། །གཉིས་པ་ནི། གཅིག་གིས་སོགས་
རྐང་པ་གཉིས་སོ། །བཞི་པ་རྟེན་འབྲེལ་ལ་དངོས་དང་འཁྲུལ་སྤོང་གཉིས། དང་
པོ་ནི། རྟེན་འབྱུང་སོགས་ཤོ་ལོ་ཀ་གཅིག་བྱུང༌། གཉིས་པ་ནི། དེའི་ཕྱིར་
སོགས་རྐང་པ་གཉིས་བྱུང༌། གཉིས་པ་གང་ཟག་གི་བདག་འགོག་པའི་དེ་
ལ། དངོས་དང་འཁྲུལ་སྤོང་གཉིས། དང་པོ་ནི། རང་དབང་སོགས་ཤོ་ལོ་ཀ་
གཅིག་བྱུང༌། གཉིས་པ་ནི། སྐབས་འགར་སོགས་རྐང་པ་གསུམ་མོ། །གསུམ་
- 165

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི
པ་བདེན་གཉིས་ཁྱད་པར་ལ་དངོས་དང་ཞར་བྱུང་གཉིས། དང་པོ་ལ། གཞི་
གང་ལ་དབྱེ་བ་དང་། དབྱེ་བའི་དོན་དང་། མཚན་ཉིད་དང་། སྒྲ་བཤད་
དང་། སོ་སོའི་དབྱེ་བ་དང༌། ཐབས་ཐབས་བྱུང་གི་ཁྱད་པར་དང་། དགོས་
པ་འཁྲུལ་སྤོང་དང་བཅས་པ་དང་ལྟ་བ་ངན་པའི་བཟློག་རིམ་དང་།
ལྟ་ངན་
བཟློག་བྱེད་ཟབ་མོའི་སྒོམ་རིམ་དང༌། རྗེས་ཐོབ་ཟུང་འབྲེལ་བཅས་པ་དང་བཅུ་
ལས། དང་པོ་ནི། དབྱེ་གཞི་སོགས་རྐང་པ་གཉིས་བྱུང་། གཉིས་པ་དབྱེ་བའི་
དོན་ནི། གནས་ལུགས་སོགས་རྐང་པ་གཉིས་བྱུང༌། གསུམ་པ་མཚན་ཉིད་
ནི། མཚན་ཉིད་སོགས་རྐང་པ་གཉིས་སོ། །བཞི་པ་སྒྲ་བཤད་ནི། དོན་དང་
སོགས་རྐང་པ་གཉིས་སོ། །ལྔ་པ་ནི། དོན་དམ་སོགས་ཤོ་ལོ་ཀ་གཅིག་དང་རྐང་
པ་གཅིག་གོ། །དྲུག་པ་ཐབས་ཐབས་བྱུང་གི་ཁྱད་པར་ནི། ཐ་སྙད་རིགས་ཤེས་
སོགས་སོ། །བདུན་པ་བདེན་གཉིས་བསྟན་པའི་དགོས་པ་འཁྲུལ་སྤོང་དང་བཅས་
པ་ནི། དགོས་པ་སོགས་རྐང་པ་གཉིས་སོ། །བརྒྱད་པ་ལྟ་ངན་བཟློག་པའི་རིམ་པ་
ནི། དང་པོར་ལས་འབྲས་སོགས་རྐང་པ་བཞི་བྱུང་། དགུ་པ་ལྟ་ངན་བཟློག་བྱེད་
ཟབ་མོའི་སྒོམ་རིམ་ནི། སྒོམ་རིམ་སོགས་སོ། །སྒོམ་རིམ་ལྔ་ཡོད་པར་གསུངས་
པ། ལས་དང་པོ་བའི་ལྟ་བ་ལ་མྱོང་བ་འདོན་ཚུལ་དང༌། ཞི་གནས་རྗེས་མཐུན་
པ་ལ་བརྟེན་ནས་ལྷག་མཐོང་རྗེས་མཐུན་པ་སྒོམ་ཚུལ་དང་། ཞི་གནས་དངོས་ལ་
བརྟེན་ནས་ལྷག་མཐོང་དངོས་སྒོམ་ཚུལ་དང༌། སྟོང་ཉིད་མངོན་སུམ་དུ་རྟོགས་
ནས་སྒོམ་ཚུལ་དང་། སྔགས་བླ་མེད་རིམ་པ་གཉིས་པའི་སྐབས་སུ་སྒོམ་ཚུལ་
དང་ལྔ་ཡོད་གསུངས་ཏེ་འགྲེལ་པར་བལྟས་ན་ཤེས་སོ། །བཅུ་པ་ནི། སྟོང་ཉིད་
སོགས་རྐང་པ་གསུམ་མོ། །བཞི་པ་ཐུན་མོང་མ་ཡིན་པ་ལ། མདོར་བསྟན་རྒྱས་
བཤད་གཉིས། དང་པོ་ནི། རང་མཚན་སོགས་རྐང་པ་གཉིས་བྱུང་། གཉིས་
166

གྲུབ་མཐའ་ཆེན་མོའི་ས་བཅད་བསྡུས་དོན་ཀུན་མཁྱེན་བླ་མ་མཉེས་པའི་མཆོད་སྤྲིན་ཞེས་བྱ་བ།
པ་ལ།
ཕྱི་དོན་དང་ཀུན་གཞི་ཡོད་མེད་དང་། བདག་མེད་གཉིས་ཀྱི་ཁྱད་པར་
དང་། བཅད་ཤེས་ཚད་མ་དང་ཐ་སྙད་ཁྱད་པར་དང་། ཡིད་མངོན་དང་རྣལ་
འབྱོར་མངོན་སུམ་ཁྱད་པར་དང་། བདེན་བཞིའི་རྣམ་པ་དང་། དུས་གསུམ་
འདོད་ཚུལ་ཁྱད་པར་དང་། ཞིག་པ་དངོས་པོ་དང་། འབྲས་བུའི་འཐད་པ་
རྩོད་སྤོང་དང་བཅས་པ་དང་། རང་རྒྱུད་རང་རིག་མི་བཞེད་པ་དང་། མངོན་
སུམ་དང་འགོག་བདེན་ཁྱད་པར་དང་། སྒྲིབ་གཉིས་དང་སྤངས་ཚུལ་ཁྱད་པར་
དང་། མཐའ་གཉིས་སེལ་ཚུལ་གྱི་ཁྱད་པར་འཕྲོས་དང་བཅས་པ་བཅུ་གཅིག་
ལས། དང་པོ་ནི། ཐ་སྙད་སོགས་རྐང་པ་གཉིས་བྱུང་། གཉིས་པ་ནི། དངོས་
འཛིན་སོགས་སོ། །གསུམ་པ་ནི། མ་བསླད་སོགས་རྐང་པ་གཉིས་སོ། །བཞི་
པ་ནི། ཚོར་བ་སོགས་རྐང་པ་གསུམ་མོ། །ལྔ་པ་ནི། སྟོང་ལས་སོགས་རྐང་པ་
གསུམ་མོ། །དྲུག་པ་ནི། བསྐྱེད་ཕྱིར་སོགས་ཤོ་ལོ་ཀ་གཅིག་དང་རྐང་པ་གཅིག་
བྱུང་། བདུན་པ་ནི། མ་དཔྱད་སོགས་སོ། །བརྒྱད་པ་ནི། ལྟོས་ཚེ་སོགས་
རྐང་པ་གཉིས་སོ། །དགུ་པ་ནི། ཕུང་ཟད་སོགས་རྐང་པ་གཉིས་སོ། །བཅུ་པ་
ནི། བག་ཆགས་སོགས་རྐང་པ་གཉིས་སོ། །བཅུ་གཅིག་པ་ནི་སྣང་པས་སོགས་
རྐང་པ་གཉིས་སོ། །ལྔ་པ་དེ་དག་ངེས་འབྱེད་ཚད་མའི་ཁྱད་པར་འཁྲུལ་སྤོང་
དང་བཅས་པ་ལ། ཚད་མའི་ཁྱད་པར་དང༌། འཁྲུལ་སྤོང་གཉིས། དང་པོ་
ལ། གྲངས་ངེས་དང་མངོན་གསུམ་གྱི་ཁྱད་པར་དང་། རྗེས་དཔག་གི་ཁྱད་པར་
བཤད་པ་གསུམ། དང་པོ་ནི། མངོན་རྗེས་སོགས་རྐང་པ་གཉིས་སོ། །གཉིས་
པ་ནི། རྟགས་མིན་སོགས་རྐང་པ་གསུམ་མོ། །གསུམ་པ་ནི། རྟགས་བརྟེན་
སོགས་རྐང་པ་གསུམ་མོ། །གཉིས་པ་འཁྲུལ་སྤོང་ལ། འཛིན་སྟངས་སོགས་ཤོ་
ལོ་ཀ་གཅིག་དང་རྐང་པ་གཅིག་བྱུང༌། གཉིས་པ་ལམ་ལ། གསུང་རབ་ཐམས་
167

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀ
ཅད་ཀྱི་དོན་རྣམས་སྐྱེས་བུ་གསུམ་གྱི་ལམ་དུ་བསྡུས་ཏེ་ཐེག་པའི་གྲངས་ངེས་བཤད་
པ་དང་། ཐེག་པ་སོ་སོའི་ཁྱད་པར་བཤད་པ་གཉིས། དང་པོ་ལ། གསུང་
རབ་ཐམས་ཅད་མངོན་མཐོ་ངེས་ལེགས་ཀྱི་ཐབས་གཉིས་སུ་བསྡུ་བ་དང་། ཐེག་
པའི་གྲངས་ངེས་དང་བཅས་པ་གཉིས། དང་པོ་ནི། མངོན་མཐོ་སོགས་རྐང་
པ་གསུམ་བྱུང༌། གཉིས་པ་ནི། དམན་འབྲིང་ནས་བཞི་མིན་ཞེས་པའི་བར་
བྱུང་། གཉིས་པ་ཐེག་པ་སོ་སོའི་ཁྱད་པར་ལས། ཉན་རང་གི་ཐེག་པའི་ཁྱད་པར་
དང་། ཐེག་པ་ཆེན་པོའི་ཁྱད་པར་གཉིས། དང་པོ་ནི། འདིར་ཉན་རང་སོགས་
སོ། །གཉིས་པ་ལ། མོས་སྤྱོད་ཀྱི་ས་དང་། འཕགས་པའི་ཁྱད་པར་གཉིས། དང་
པོ་ནི། རྩ་བརྟན་སོགས་རྐང་པ་གཉིས་བྱུང་། གཉིས་པ་ནི། བཅུ་སོགས་ཤོ་ལོ་
ཀ་གཅིག་བྱུང་། གསུམ་པ་འབྲས་བུ་ལ། མཉམ་བཞག་མཐར་ཕྱིན་པའི་རྒྱུ་མཚན་
དང་། ཡེ་ཤེས་གཉིས་ཀྱི་གཟིགས་ཚུལ་དང༌། སྐུ་ཡི་དབྱེ་བ་འཁྲུལ་སྤོང་དང་
བཅས་པ་དང་། སྐུ་བཞི་ཁྱད་པར་དུ་བཤད་པ་དང་། གསང་གསུམ་སོགས་ཀྱི་
ཁྱད་པར་དང་། སྟོབས་དང་ཡོན་ཏན་མཐའ་ཡས་པའི་ཚུལ་དང་། འཕྲིན་ལས་
བསམ་ཡས་རྒྱུན་མི་ཆད་པ་དང་བདུན་ལས། དང་པོ་ནི། འབྲས་བུ་སོགས་རྐང་
པ་གཉིས་བྱུང༌། གཉིས་པ་ནི། ཆོས་དབྱིངས་སོགས་རྐང་པ་གཉིས་སོ། །གསུམ་
པ་ནི། སྐུ་གཅིག་སོགས་རྐང་པ་གཉིས་སོ། །བཞི་པ་ལ། ངོ་བོ་ཉིད་སྐུ་དང་། ཡེ་
ཤེས་ཆོས་སྐུ་དང་། ལོངས་སྐུ་དང་། སྤྲུལ་སྐུ་བཞི་ལས། དང་པོ་ནི། གློ་བུར་
སོགས་སོ། །གཉིས་པ་ནི། ཡེ་ཤེས་སོགས་སོ། །གསུམ་པ་ནི། ལྔ་ལྡན་སོགས་
སོ། །བཞི་པ་ནི། བཟོ་དང་སོགས་རྐང་པ་གཉིས་སོ། །ལྔ་པ་ནི། གསང་
གསུམ་སོགས་རྐང་པ་གསུམ་མོ། །དྲུག་པ་ནི། སྟོབས་བཅུ་སོགས་རྐང་པ་གསུམ་
མོ། །བདུན་པ་ནི། གང་འདུལ་སོགས་སོ། །དབུ་མ་ཐལ་འགྱུར་བའི་སྐབས་ཀྱི་
168

གྲུབ་མཐའ་ཆེན་མོའི་ས་བཅད་བསྡུས་དོན་ཀུན་མཁྱེན་བླ་མ་མཉེས་པའི་མཆོད་སྤྲིན་ཞེས་བྱ་བ།
ལེའུ་སྟེ་བཅུ་གཉིས་པའོ། །།
གསུམ་པ་ཞར་བྱུང་འབྲས་བུ་རྡོ་རྗེ་ཐེག་པའི་དོགས་གཅོད་ལ། མདོ་སྔགས་
ཀྱི་སྒྲིབ་གཉིས་སྤང་ཚུལ་འཁྲུལ་སྤོང་དང་བཅས་པ་དང་། ལམ་མྱུར་བུལ་གྱི་ཁྱད་
པར་དང་། ལུས་ངག་ཡིད་གསུམ་ཤིན་ཏུ་ཕྲ་བ་བླ་མེད་ལས་གཞན་དུ་སྦས་ཚུལ་
དང་། དེའི་དོན་གྱི་བླ་མེད་སྤྱི་དང་ཁྱད་པར་དུ་གསང་གསུམ་སྟོན་པའི་རྒྱུད་རྒྱལ་
མཆོག་ཏུ་གྲུབ་པ་སྟེ་བཞི་ལས། དང་པོ་ནི། མདོ་སྔགས་སོགས་ཤོ་ལོ་ཀ་གཅིག་
དང་རྐང་པ་གཅིག་བྱུང་། གཉིས་པ་ནི། ཐབས་ཟབ་སོགས་སོ། །གསུམ་པ་
ནི། ལུས་ངག་སོགས་ཤོ་ལོ་ཀ་གཅིག་གོ། །བཞི་པ་ནི། བླ་མེད་སོགས་རྐང་པ་
གསུམ་མོ། །མདོ་སྔགས་ཀྱི་ཁྱད་པར་ཕྱེ་ནས་གསང་ཆེན་མཆོག་ཏུ་སྒྲུབ་པའི་ལེའུ་
སྟེ་བཅུ་གསུམ་པའོ།། །།
གསུམ་པ་མཇུག་གི་དོན་ལ་ལྔ་ལས། དང་པོ་བསྟན་བཅོས་ཀྱི་ཁྱད་པར་
གཟུགས་རྒྱན་དང་། དཔེ་རྒྱན་གྱི་སྒོ་ནས་གསུངས་པ་ནི། འཇམ་མགོན་མཁྱེན་
གཟི་སོགས་ཤོ་ལོ་ཀ་གཅིག་གསུངས། བོད་འདིར་ཐོས་པ་མེད་པའི་སྒོམ་ཆེན་
པར་རློམ་པ་དང༌། གསུང་རབ་ཕྱོགས་རེ་བ་ལ་སྦྱང་བ་དང་བསྟན་པ་མཐའ་
དག་ལ་སྦྱངས་པའི་ཁྱད་པར་ནི།། འགའ་ཞིག་སོགས་རྐང་པ་བཞི་གསུངས། ཟབ་
རྒྱས་ཕྲ་མོ་རེ་འཇོག་མེད་པར་རྟོགས་པའི་མཁས་པ་རྒྱ་བོད་གཉིས་ཀར་དཀོན་
པ་ནི། མཁས་ལས་སོགས་ཚིགས་བཅད་བཞི་གསུངས། དཔལ་ཆོས་ཀྱི་གྲགས་
པ་དང་ཨ་ཏི་ཤའི་རྣམ་ཐར་ལྟ་བུར་བསྟན་པ་ནི། རང་གཞན་སོགས་ཚིགས་
བཅད་བཞི་གསུངས། སྟག་ཚང་ལོ་ཙྭ་བ་སོགས་གྲུབ་མཐའ་མཁན་པོར་རློམ་པ་
རྣམས་དང་མི་འདྲ་བར་རང་གཞན་གྲུབ་མཐའི་ཕྲ་ཞིབ་ཐམས་ཅད་ཀྱི་ཕ་རོལ་
ཏུ་སོན་པའི་ཚུལ་གསུངས་པ་ནི། རིགས་པའི་གྲུ་རྫིངས་སོགས་ཚིགས་བཅད་
169 -
—

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀཉྩི
བཞི་གསུངས། དེ་ནས་སྨོན་ལམ་གྱི་ཁྱད་པར་གྱི་རིམ་པ་བཞིན་ཤོ་ལོ་ཀ་གསུམ་
གསུངས་ཏེ་བློ་བཟང་མེས་བྱིན་ནས་མྱུར་ཐོབ་ཤོག ཅེས་སོ། །མཛད་བྱང་གཞན་
རྣམས་ནི་གོ་སླ་ལ། ཇི་སྐད་དུ་གསང་རྣམ་ལས། ཆོས་འཁོར་ལྷ་སར་ཤཱཀྱ་མུ་
ནེ་དང༌། །འཇམ་དབྱངས་སྐུ་ཡིས་སྙན་དར་ཕྱག་བཞེས་ནས། །འཛུམ་བཞད་
གསུང་བྱོན་དགྱེས་པའི་ཉམས་མང་མཛད། །ཤཱཀྱའི་རྒྱལ་པོའི་ཆོས་ཀྱི་རྒྱལ་ཚབ་
ལེགས། །ཞེས་པ་ལྟར། ལྷ་ལྡན་ཇོ་བོ་དང་། དེའི་གཡོན་ངོས་ཀྱི་ལྡེབ་རིས་ལ་
བྱོན་པའི་འཇམ་དབྱངས་སྨྲ་སེང་གི་སྣང་བརྙན་དགྱེས་བཞད་འཛུམ་འོད་འཕྲོས་
ཏེ་སྙན་དར་ཕྱག་གིས་བཞེས་པ་ལས་འཇམ་དབྱངས་བཞད་པའི་རྡོ་རྗེ་ཞེས་མཚན་
དུ་ཆགས་པའི་མཚན་སྙན་འོག་མིན་ན་ཡང་གླེང་བར་བྱེད་པའི་བདག་ཉིད་ཆེན་
པོ་དེ་ཉིད་ཀྱིས་འཛམ་གླིང་རིགས་སྨྲ་ཡོངས་ཀྱི་བསྟི་གནས་དཔལ་ལྡན་འབྲས་
སྤུངས་ཀི་རྒྱབ་རི་གངས་ཅན་གྱི་བྱ་རྒོད་ཕུང་རི་གཉིས་པ་དཔའ་བོ་མཁའ་འགྲོའི་
འདུ་གནས་དགེ་འཕེལ་རི་ཁྲོད་དུ་དེ་ཡང་འཇམ་མགོན་ཉིད་ཀྱི་ཞལ་ནས། ཟླ་
བ་དག་པ་བཞིན་དུ་དབྱངས་ཅན་སྨྲས། །གསུངས་པ་བཞིན་ལྷ་མོ་དབྱངས་ཅན་
མའི་གསུང་དང་རྒྱུད་མངས་འཐབ་པའི་སྒྲ་ལས་དངོས་སུ་གསན་ཏེ་ལེགས་བཤད་
ཀྱི་གཏེར་ཆེན་པོ་འདི་མཛད་པ་རྫོགས་སོ།། །།ཞེས་པའོ། །
སྨྲས་པ། ཟབ་རྒྱས་དཀའ་གནད་རིགས་པའི་ནོར་མང་གི། །འབྱུང་གནས་
དགག་སྒྲུབ་རླབས་ཕྲེང་ལེགས་བཤད་གཏེར། །གྲུབ་མཐའ་རྒྱ་མཚོའི་ཆུ་བོ་མང་
འདུས་པ། །བློ་གསལ་ཀླུ་དབང་བྱེ་བའི་འཇུག་ངོགས་ལགས། །ཚུལ་དེ་མ་མཐོང་
ཁྲོན་པའི་རུས་སྦལ་བཞིན། །བློ་ཆུང་བྱིས་པའི་སྙིང་ལ་འཇིགས་པ་སྟེར། །དེད་
དཔོན་མཁས་པའི་མན་ངག་ལ་བརྟེན་ནས། །ཐོས་བརྩོན་རིགས་པའི་གྲུར་ཞུགས་
དགའ་བ་བསྐྱེད། །རྒྱ་མཚོ་ཆེ་ལས་ཆུ་ཐིགས་ཙམ་བཞིན་དུ། །གྲུབ་མཐའ་
170-

གྲུབ་མཐའ་ཆེན་མོའི་ས་བཅད་བསྡུས་དོན་ཀུན་མཁྱེན་བླ་མ་མཉེས་པའི་མཆོད་སྤྲིན་ཞེས་བྱ་བ།
ཆེན་མོའི་ས་བཅད་བསྡུས་པའི་དོན། །བཀོད་པའི་དགེ་བས་ཚེ་རབས་ཀུན་ཏུ་
ཡང༌། །བླ་མས་རྗེས་བཟུང་ཟབ་རྒྱས་དོན་རྟོགས་ཤོག། །།ཅེས་གྲུབ་མཐའ་ཆེན་མོའི་
ས་བཅད་བསྡུས་དོན་ཀུན་མཁྱེན་བླ་མ་མཉེས་པའི་མཆོད་སྤྲིན་ཞེས་བྱ་བ་འདི་ནི། དེ་ཡང་གྲུབ་མཐའ་
ཆེན་མོ་འདི་ལ། སྡེ་སྲིད་སངས་རྒྱས་རྒྱ་མཚོས་དོགས་གཅོད་ན་གུ་ལའི་སྒྲ་དབྱངས་ཞེས་བྱ་བ་དང་། ཀུན་
མཁྱེན་མཆོག་གི་ཐུགས་སྲས་ཀྱི་གཙོ་བོ་རིག་པའི་དབང་ཕྱུག་ཆེན་པོ་བསེ་ངག་དབང་བཀྲ་ཤིས་པས་མཛད་
པའི་གྲུབ་མཐའ་རྩ་བའི་མཆན་དང༌།. དཔལ་ལྡན་བཀྲ་ཤིས་འཁྱིལ་གྱི་སྔོན་གྱི་དགེ་བཤེས་སྒྲུབ་པ་སྙིང་
པོར་བྱས་པའི་བྱ་བཏང་བ་ཆེན་པོ་མཛོད་དགེ་མཚམས་པ་བློ་བཟང་དཀོན་མཆོག་གིས་གྲུབ་མཐའ་ཆེན་
མོའི་ཚིག་འགྲེལ་དོན་བསྡུ་གསལ་ལ་ཉུང་བ་ཞིག་དང༌། ཕྱིས་སུ་ཧལ་ཧ་ཁུ་རེ་ཆེན་མོའི་ཆོས་རྗེ་རིགས་སྨྲ་
ཡོངས་ཀྱི་རྩེར་སོན་དགེ་བཤེས་ངག་དབང་དཔལ་ལྡན་གྱིས་གྲུབ་མཐའ་ཆེན་མོའི་མཆན་རྒྱས་པ་སོགས་
ཡོད་པར་མཐོང་ལ། དེ་ལྟར་འདིར་ནི་ད་ལྟའི་ཨ་མཆོད་རྣམས་ཀྱིས་ཀློག་འདོན་པ་ལྟར་མ་ཡིན་པར་
གྲུབ་མཐའ་ཆེན་མོའི་གཞུང་གི་ཁོག་ཆའི་ཐད་ཀ་རྣམས་བློ་ལ་ངེས་པའི་ཆེད་དང་། བློ་གསར་རྣམས་ལ་
ཕན་དུ་རེ་ནས་དེ་ཡང་ཀུན་མཁྱེན་བླ་མ་ཡབ་སྲས་ཉི་ཟླ་ལྟ་བུ་རྣམས་དང༌། རིང་ནས་རྒྱལ་བའི་དམ་
ཆོས་འཛིན་པའི་སྨོན་ལམ་གྱི་མཐུ་གྲུབ་པ། ཟབ་རྒྱས་མན་ངག་ཀུན་གྱི་གཏེར་མཛོད་ཐེག་པ་མཆོག་གི་
ཡོངས་འཛིན་བཀའ་གདམས་བསྟན་པའི་སྲོག་ཤིང་ཆེན་པོ་རང་ཅག་རྣམས་ལ་བཀའ་དྲིན་ཐུགས་རྗེ་ཚད་
མ་མཆིས་པའི་དྲིན་ཅན་བླ་མ་མཚན་བརྗོད་པར་དཀའ་བ། ༧རྗེ་བཙུན་ཤེས་རབ་རྒྱ་མཚོ་དཔལ་བཟང་པོ་
སོགས་ཡོངས་འཛིན་དམ་པ་བཅུ་ཕྲག་གཉིས་ལྷག་ཙམ་གྱི་ཞབས་ཀྱི་པདྨོ་ལ་བཏུད་ནས་དམ་པའི་ཆོས་ཀྱི་
བདུད་རྩིའི་བགོ་སྐལ་མང་དུ་མནོས་པའི་བན་ཆུང་སྙོམས་ལས་པ་ཆས་པ་སྤྲུལ་སྐུའི་མིང་ཅན་ངག་དབང་
དགེ་འདུན་རྒྱ་མཚོའམ། མིང་གཞན་དཔལ་གྲུབ་ངག་གི་དབང་ཕྱུག་སྡེས་སྦྱར་བ་འདིས་ཀྱང་བློ་གསར་
སྐྱེ་བོ་རྣམས་ལ་ཕན་ཐོགས་པར་གྱུར་ཅིག །སརྦ་མངྒ་ལཾ།།
:
171